
U  I M E  R E P U B L I K E    H R V A T S K E

R J E Š E N J E

Trgovački sud u Zagrebu po sucu pojedincu Nevenki Siladi Rstić povodom prijedloga predlagatelja Financijske agencije, Regionalni centar Zagreb, Zagreb, Trg svibanjskih žrtva 1995. 1, za pokretanjem stečajnog postupka nad dužnikom WELLNESS MASSAGE d.o.o., Zagreb, Sveti Duh 141, OIB 39233018340, dana 12. listopada 2017. godine 

r i j e š i o      j e

Obustavlja se postupak pokrenut povodom prijedloga predlagatelja Financijske agencije, Regionalni centar Zagreb, Zagreb, Trg svibanjskih žrtva 1995. 1, podnesen ovom sudu dana 29. prosinca 2016. godine za otvaranjem stečajnog postupka nad dužnikom WELLNESS MASSAGE d.o.o., Zagreb, Sveti Duh 141, OIB 39233018340.

Obrazloženje

Predlagatelj, Financijska agencija Regionalni centar Zagreb, podnijela je ovome sudu prijedlog za otvaranje stečajnog postupka nad gore navedenim dužnikom temeljem odredbe članka 110. stav 1. Stečajnog zakona ("Narodne novine"71/15), navodeći da kod istog postoji stečajni razlog – nesposobnost za plaćanje. 
Međutim, podneskom od 12. listopada 2017. godine dužnik dostavlja dokaz da njegovi računi nisu blokirani, a što je utvrđeno uvidom u ORP FINA-e od 12. listopada 2017. godine, te je stoga odlučeno kao u izreci ovog rješenja temeljem odredbe članka 128. stav 9. SZ-a. 

U Zagrebu, 12. listopada 2017.
               SUDAC:
Nevenka Siladi Rstić,v.r.
Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja, a koja se podnosi ovome sudu u 3 primjerka. O istoj odlučuje Visoki trgovački sud RH

Za točnost otpravka – ovlašteni službenik
                  Monika Grbac 

